Khawzawl DC-in Mumbai lama kal tur Tuichangral FPC a vai liam,"1565/2024-2025 Khawzawl, dated 13th August, 2024: Vawiin chawhnu dar 2:00 pm khan DC Office kawt atangin Khawzawl Deputy Commissioner, Pu K. Vanlalthiana chuan Organic Certified FPC ni mek, Tuichangral Organic FPC (Farmer Producer Company) te thar chhuah Lakhuihthei Quintal 10 (1,000 kgs) lai chu Mumbai lama hralh turin a vai liam. He lakhuihthei thawn chhuah hi Ni 17 leh 18 August 2024, tlai dar 4:00 atanga zan dar 10:00 thleng awh tur a, “Mizoram Pineapple Festival” lian tak, Horticulture Dept. Mizoram te sponsor na hnuai a, Josie’s Kitchen, North East Cuisines, Mumbai te buatsaihna hmun a zawrh chhuah tur a ni. He organic lakhuihthei hi MOVCD-NER (Mission Organic Value Chain Development for North Eastern Region) scheme hnuaia farmer in register te ta niin, Mission Organic Mizoram (MOM) - State Lead Agency leh Clover Organic Pvt. Ltd.- Service Provider te enkawl lai an ni. “Tuichangral Organic FPC” te hian an Lakhuihthei thar chhuah te hi Haryana, Mumbai leh Dehradun lamah lo thawn chhuak tawhin, kuthnathawktute tan phurna leh chona nasa tak a pe a ni. Attachment Loading attachment...",Dated: 13 th Aug 24 2:46 PM,https://dipr.mizoram.gov.in/post/khawzawl-dc-in-mumbai-lama-kal-tur-tuichangral-fpc-a-vai-liam